《题张明府子环考绩荣封册》
明代·胡应麟

百里歌声奏管弦，三台驰疏达甘泉。椿萱日永高堂上，桃李云蒸大邑前。

灿烂冠裳龙阙下，飞扬纶綍凤池传。中朝屈指思良骥，极目黄金照海瀍。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。